Hoblík (vrch v Malej Fatre)

Hoblík (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je vrch v severnej časti Lúčanskej Malej Fatry. Leží nad obcou Višňové a Stráňavy, približne  juhovýchodne od Žiliny. 

 Poloha 
Nachádza sa v strednej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, v okrese Žilina a v katastrálnom území obce Višňové. Najbližšími vrcholmi sú východným smerom ležiaci Polom (), južne situovaný Minčol () a na západe Valientov diel ().

 Opis 
Vrch na okraji Malej Fatry zaujme už od mesta Žilina svojím kužeľovitým tvarom a skalnými výbežkami západnej strany. Rovnako ako severný sused Polom () a južný Valientov diel (), aj Hoblík tvoria dolomity, ktoré tu boli v minulosti ťažené. Hoblík obteká zo západnej strany potok Rosinka, od východu Stráňavský potok (Hýrov). Na úpätí, hneď na začiatku Višňovskej doliny, sa nachádza  dlhá Hoblíkova jaskyňa a neďaleko aj Višňovská jaskyňa. Niekoľko nových objavov popri jaskyni Stráňavská diera potvrdilo jaskynné útvary i v Stráňavskej doline. Rozoklaná západná časť vrchu poskytuje výborné podmienky pre lezenie a popri ferrate tu je viacero lezeckých trás. Svahy pokrýva zmiešaný les, čo znemožňuje rozsiahlejší výhľad. Vrcholová časť je na okraji brala, preto ponúka obmedzený výhľad južným smerom na hlavný hrebeň Malej Fatry.

 Ferrata 
Dobrovoľníci Klubu turistov a horolezcov Javorník s podporou SVTS a so súhlasom urbáru Višňové vybudovali v roku 2003 dve zabezpečené cesty, využívajúce skalný terén Hoblíka. Slúžia na výcvik členov KST, SHS JAMES, SVTS, príslušníkov ozbrojených síl a polície, záchranárov a prístupné sú z ústia Višňovskej doliny.

 Výhľady 
Zalesnený vrchol obmedzuje výhľad severným a východným smerom, no ponúka zaujímavé scenérie okolitých vrchov Suchárová (), Úplaz (), Malý Minčol (), Minčol (), Valientov diel () a nimi zovretej Višňovskej doliny. Zo západných svahov, kde je kvôli skalným útesom menej vegetácie a viacero vhodných vyhliadok, možno pozorovať časť Žilinskej pahorkatiny, ako aj časť Strážovských vrchov, Súľovských vrchov a Javorníkov. Pri vhodných podmienkach možno zhliadnuť tisícovky Moravsko-sliezskych Beskýd (Kněhyně, Smrk a Lysá hora).

 Prístup 
Na vrchol nevedú značkované trasy, prístup je možný lesom od obce Višňové i z južnej strany z Višňovskej doliny.

 Galéria 

 Referencie 

 Pozri aj 
 Lúčanská Fatra
 Zoznam vrcholov v Malej Fatre

 Iné projekty 

 Externé odkazy 
 Poloha na turistickej mape

 Zdroj 

Kategória:Vrchy v Lúčanskej Fatre
Kategória:Vrchy v Malej Fatre
Kategória:Vrchy v okrese Žilina
Kategória:Vrchy pod 1000 metrov na Slovensku
Kategória:Višňové (okres Žilina)